b'\n_START_ARTICLE_\nMala Rava\n_START_PARAGRAPH_\nMala Rava je zaselek na otoku Rava (Hrva\xc5\xa1ka).\n_START_SECTION_\nGeografija\n_START_PARAGRAPH_\nZaselek le\xc5\xbei na severozahodnem delu otoka ob zalivu Lokvina, ki je odprt proti Dugemu otoku in pred njim le\xc5\xbee\xc4\x8dima oto\xc4\x8dkoma Mrtovnjak in Galicija. Zaliv, v katerem je morje globoko do 15 m, je z polotokom Zaglavi\xc4\x87em za\xc5\xa1\xc4\x8diten pred vetrovi in predstavlja ugudno mesto za sidranje plovil. Zaselek je s cesto povezan z okoli 3 km oddaljenim naseljem Rava._NEWLINE_V dnu okoli 200 m \xc5\xa1irokega in okoli 400 m dolgega zaliva stoji pomol s svetilnikom. Na pomolu pristaja potni\xc5\xa1ka ladja, ki povezuje kraj z Zadrom. Iz pomorske karte je razvidno, da svetilnik oddaja svetlobni signal: Z Bl 3s.\n_START_SECTION_\nZgodovina\n_START_PARAGRAPH_\nStari del zaselka, ki ga tvorijo kamnite hi\xc5\xa1e le\xc5\xbei na nekoliko dvignjenem platoju nad zalivom Lokvina. Tu stoji kapelica posve\xc4\x8dena sv. Petru in spomenik \xc5\xbertvam nasilja med drugo svetovno vojno. V bli\xc5\xbeini pa je \xc5\xa1e neraziskani srednjeve\xc5\xa1ki kompleks.'